เทศบาลตำบลนาม่อง มีเนื้อที่ในเขตความรับผิดชอบ 170 ตารางกิโลเมตร ประกอบด้วย ๑๙ หมู่บ้าน ปัจจุบันมีปริมาณมูลฝอยประมาณ 5 ตันต่อวัน และคาดว่าจะเพิ่มสูงขึ้นเนื่องจากการมีจำนวนประชากรที่เพิ่มมากขึ้น การขยายตัวของชุมชน ประกอบกับการที่ประชาชนส่วนใหญ่ยังไม่มีการคัดแยกขยะมูลฝอยจากครัวเรือน ทำให้เป็นภาระหนักในการบริหารจัดการการกำจัดขยะเหล่านั้น จนส่งผลให้มีขยะตกค้างเป็นจำนวนมากในแต่ละวัน ส่งผลกระทบต่อสิ่งแวดล้อม และสภาพความเป็นอยู่ในชุมชน   
 ดังนั้น เพื่อเป็นการเพิ่มประสิทธิภาพการกำจัดขยะ ลดขยะตกค้างเทศบาลตำบลนาม่อง ได้จัดทำโครงการลด คัดแยกขยะ และการนำขยะกลับมาใช้ประโยชน์ โดยการอบรมให้ความรู้ในการคัดแยกขยะให้กับประชาชน และจัดตั้งธนาคารขยะภายในหมู่บ้าน โดยใช้วิธีการอบรมให้ความรู้ในการคัดแยกขยะที่ถูกต้องและเหมาะสมเพื่อเป็นการจัดการปัญหาขยะมูลฝอยอย่างเป็นระบบ และนำขยะที่ได้จากการคัดแยกไปขาย ซึ่งจะมีร้านรับซื้อของเก่าเข้ามารับซื้อขยะภายในชุมชน จึงขอความร่วมมือกับประชาชนในพื้นที่เพื่อให้ก่อเกิดระบบบริหารจัดการขยะให้มีประสิทธิภาพ และลดปัญหาขยะตกค้างในแต่ละวัน ผลที่คาดว่าจะได้รับ  ประชาชนมีระบบการคัดแยกขยะมูลฝอยที่มีประสิทธิภาพ และมีการนำขยะมูลฝอยไปใช้ประโยชน์มากขึ้นและเหลือปริมาณขยะมูลฝอยนำไปกำจัดจำนวนน้อยลง

**แผนการปฏิบัติงานรักษาความสะอาด ประจำสัปดาห์**

**กองสาธารณสุขและสิ่งแวดล้อม เทศบาลตำบลนาม่อง**

|  |  |  |  |
| --- | --- | --- | --- |
| วัน/เวลา | สถานที่ | กิจกรรม | หมายเหตุ |
| วันจันทร์  08.30 - 16.30 น. | ถนน ทางหลวงสายลาดกระเฌอ-โพนงาม  ถนน ทางหลวงสายโพนงาม-ผักคำภู | เก็บและกำจัดขยะ ตัดหญ้า ตัดแต่งกิ่งไม้ และปรับปรุงภูมิทัศน์สองข้างทาง  รับฝากขยะรีไซเคิลจากสมาชิกธนาคารขยะเทศบาลตำบลนาม่อง |  |
| วันอังคาร  08.30 - 16.30 น. | ถนนทางหลวงสายโพนงาม-นาขาม  ถนนทางหลวงสายนาขาม-กุดน้ำใส | เก็บและกำจัดขยะ ตัดหญ้า ตัดแต่งกิ่งไม้ และปรับปรุงภูมิทัศน์สองข้างทาง  รับฝากขยะรีไซเคิลจากสมาชิกธนาคารขยะเทศบาลตำบลนาม่อง |  |
| วันพุธ  08.30 - 16.30 น. | ถนนสายนาขาม-นางเติ่ง  ถนนสายโพนงาม-นาม่อง | เก็บและกำจัดขยะ ตัดหญ้า ตัดแต่งกิ่งไม้ และปรับปรุงภูมิทัศน์สองข้างทาง  รับฝากขยะรีไซเคิลจากสมาชิกธนาคารขยะเทศบาลตำบลนาม่อง |  |
| พฤหัสบดี  08.30 - 16.30 น. | ถนนภายในหมู่บ้าน ม.1,ม.3,ม.9,ม.15,ม.19  ถนนภายในหมู่บ้าน ม.2,ม.7,ม.12,ม.16 | เก็บและกำจัดขยะ ตัดหญ้า ตัดแต่งกิ่งไม้และปรับปรุงภูมิทัศน์สองข้างทาง  รับฝากขยะรีไซเคิลจากสมาชิกธนาคารขยะเทศบาลตำบลนาม่อง |  |
| วันศุกร์  08.30 - 16.30 น. | ถนนภายในหมู่บ้าน ม.5,ม.10,ม.13,ม.17,  ถนนภายในหมู่บ้าน ม.4,ม.6,ม.8,ม.11,ม.14,ม.18 | เก็บและกำจัดขยะ ตัดหญ้า ตัดแต่งกิ่งไม้ และปรับปรุงภูมิทัศน์สองข้างทาง  รับฝากขยะรีไซเคิลจากสมาชิกธนาคารขยะเทศบาลตำบลนาม่อง |  |